Rein Prank

Rein Prank (sündinud 22. märtsil 1949 Amblas Järvamaal – 9. september 2024) oli eesti matemaatik ja arvutiteadlane.Eesti teaduse biograafiline leksikon, 3. köide

Elulugu
Rein Prank oli teemeistri poeg.

Lõpetas 1967 Nõo Keskkooli, õppis 1967–1971 Tartu Ülikooli matemaatikateaduskonnas, lõpetas 1973 Moskva Ülikooli matemaatikuna, 1979 samas aspirantuuri, füüsika-matemaatikakandidaat (1982, Moskva Ülikool), väitekiri "Элементарные теории с логикой реализуемости". Täiendas end 1993 Saksamaal. Oli 1973–1976 TÜ matemaatilise statistika ja programmeerimise kateedri vanemõpetaja, 1979 programmeerimise kateedri õpetaja, 1979–1985 vanemõpetaja, 1985–1992 dotsent, 1993– arvutiteaduse instituudi teoreetilise informaatika õppetooli dotsent. Õpetanud matemaatilist loogikat, programmeerimist, algoritmiteooriat, õpiprogramme; koostanud õppevahendeid.

Teadustöö
Uurimisvaldkonnad: konstruktiivne matemaatiline loogika, intelligentsed õpetussüsteemid. Olnud õpilaste täppisteaduste olümpiaadi informaatika ainekomisjoni esimees (1988, 1992–1997), Eesti võistkonna juhendaja üleliidulisel informaatika olümpiaadil 1988 ja rahvusvahelisel olümpiaadil 1992–1997. Eesti Matemaatika Seltsi liige, Eesti Informaatika Seltsi liige. Üle 30 teaduspublikatsiooni.

Tunnustus
2009 Tartu Ülikooli aumärk
2010 Gerhard Rägo nimeline mälestusmedal
2014 Tartu Ülikooli medal

Viited

Teoseid
 Выразимость в элементарной теории рекурсивно-перечислимых множеств с логикой реализуемости. // Алгебра и логика 20 (1981) 4
 Using computerised exercises on mathematical logic. // Informatik-Fachberichte 292 (1991)
 Loogika. Mõtlemise tõestamisest (kaasautorid T. Tamm, T. Tammet). Tartu, 1997, 2. trükk 2002
 Matemaatiline loogika ja algoritmiteooria. Tartu, 2004
 Sissejuhatus matemaatilisse loogikasse. Tartu, 2004.

Kirjandus
 Tartu Riikliku Ülikooli õppe-teaduskoosseisu biobibliograafia nimestik 1944–1980. Trt, 1987, 378; II, 134
 EE 14, 378.


Kategooria:Eesti matemaatikud
Kategooria:Eesti informaatikud
Kategooria:Tartu Ülikooli õppejõud
Kategooria:Nõo Reaalgümnaasiumi vilistlased
Kategooria:Moskva ülikooli vilistlased
Kategooria:Maarja kalmistule maetud
Kategooria:Sündinud 1949
Kategooria:Surnud 2024